Cissi Klein videregående skole

Cissi Klein videregående skole er en offentlig videregående skole på Falkenborg i bydel Strindheim i Trondheim. Skolen åpnet for 200 elever i august 2022 i midlertidige lokaler på Saupstad. Skolen er planlagt i nye lokaler fra høsten 2025.

Ved åpningen i 2022 fikk skolen rundt 200 elever fra danselinja fra Trondheim katedralskole og dramalinja fra Charlottenlund videregående skole samt studiespesialiserende klasser.

Navn 
Skolen er oppkalt etter den jødiske jenta Cissi Klein som ble arrestert i klasserommet av Statspolitiet på Kalvskinnet skole 25. november 1942, og kort tid senere deportert med skipet MS «Gotenland» fra Oslo til Szczecin. Sammen med sin far og sin bror ble 13 år gamle Cissi sendt til gasskamrene i Auschwitz og drept.

Referanser

Eksterne lenker 
 
 

Videregående skoler i Trondheim
Utdanningsinstitusjoner etablert i 2022
Østbyen (Trondheim)